
  
102 DR 30.10.2019 

 

 

Apa yang penting adalah untuk kita pastikan bahawa maklumat yang sebenar sahih 
itu dibawa ke masyarakat awam kerana kepada saya yang penting itu kita kena pastikan 
bahawa masyarakat awam ini mendapat maklumat yang betul. 

Ini supaya mereka dapat membuat penilaian-penilaian yang betul dan juga membuat 
keputusan-keputusan yang betul berkenaan dengan apa yang dibawa oleh kedua-dua pihak 
pemerintahan dan juga pihak-pihak yang lain termasuk pembangkang. Apa yang disebut oleh 
Yang Berhormat Pontian tadi, Yang Berhormat Pontian sebenarnya kalau kita lihat kepada 
TV, banyak ruang diberikan kepada semua pihak. Itu adalah satu perkara yang dijalankan.  
List ini memang telah pun kita lihat dan saya telah pun sebut sebelum daripada ini juga.  Akan 
tetapi, apa yang saya ingin maklumkan adalah kepada saya untuk RTM dan juga kita ada 
BERNAMA. 

Apabila kita ada polisi-polisi yang menyentuh perkara-perkara yang tertentu, kita 
sering memanggil semua pihak yang terlibat untuk memberikan pandangan daripada pihak-
pihak dan pandangan-pandangan yang berbeza. Itu tidak ada masalah kepada saya. Itu 
adalah pendirian yang telah pun saya... [Disampuk] 

Datuk Seri Haji Ahmad bin Haji Maslan [Pontian]: Boleh senaraikan Ahli-ahli 
Parlimen Pembangkang yang sudah dipanggil? 

Tuan Gobind Singh Deo: Saya boleh, saya boleh. Kalau kita lihat TV, kita jangan 
lihat saja kepada RTM 1, RTM 2 dan BERNAMA. Kita ada banyak saluran TV yang lain juga.  
Di mana kita lihat di dalam saluran-saluran tersebut juga banyak ruang diberikan kepada 
semua. Saya rasa Yang Berhormat Pontian pun tahu, banyak daripada ahli-ahli daripada parti 
Yang Berhormat Pontian sendiri yang telah pun naik ke pentas dalam media-media yang 
sedia ada dan telah pun menyuarakan pendapat-pendapat mereka berkenaan dengan isu-
isu. 

Ini bukan kita lihat kepada RTM 1 dan RTM 2 sahaja, tetapi TV 3 dan lain-lain semua 
ada.  Jadi, kepada saya apa yang penting seperti mana saya sebut.  Politik itu politik memang 
di dalam Dewan ini banyak saya ada ikut tadi. Daripada RTM saya duduk, saya dengar 
perbahasan, saya dengar apa yang disebut oleh sahabat saya daripada Yang Berhormat 
Pendang. Memang saya tahu isu berkenaan dengan tiga kilometer dan sebagainya. Akan 
tetapi, apa yang penting kepada saya adalah kita perlu bawa kepada masyarakat maklumat 
yang betul dan tepat dan ini adalah satu perkara yang akan diberikan fokus oleh saya dalam 
kementerian ini. 

Tuan Sanisvara Nethaji Rayer a/l Rajaji [Jelutong]: Yang Berhormat Menteri. 

Puan Hajah Siti Zailah binti Mohd Yusoff [Rantau Panjang]: Minta sedikit laluan. 

Tuan Sanisvara Nethaji Rayer a/l Rajaji [Jelutong]: Cuma saya hendak puji 
mengatakan syabas, kebebasan yang diberikan oleh kerajaan sekarang lebih baik daripada 
Barisan Nasional dahulu. Syabas Menteri, syabas. 

Datuk Seri Haji Ahmad bin Haji Maslan [Pontian]: Saya tidak pernah tahu ada 
pihak pembangkang dipanggil dalam slot-slot. 

Tuan Gobind Singh Deo: Saya boleh bagi senarai, tidak ada masalah. 

Datuk Seri Haji Ahmad bin Haji Maslan [Pontian]: Saya tidak pernah. Antaranya 
saya tidak pernah walaupun sekali. 

Puan Hajah Siti Zailah binti Mohd Yusoff [Rantau Panjang]: Ya, terima kasih 
Yang Berhormat Menteri, terima kasih Tuan Yang di-Pertua. Saya ingin minta penjelasan, 
adakah Menteri bersedia untuk memberi laluan siaran terutama kepada kerajaan-kerajaan 
negeri juga.  Contoh, sebelum ini pernah Menteri Besar Kelantan minta buat ucapan Selamat 
Hari Raya melalui RTM, itu pun tidak dibenarkan.  

 



Apa yang penting adalah untuk kita pastikan bahawa maklumat yang sebenar sahih itu dibawa ke masyarakat awam kerana kepada saya yang penting itu kita kena pastikan bahawa masyarakat awam ini mendapat maklumat yang betul. Ini supaya mereka dapat membuat penilaian-penilaian yang betul dan juga membuat keputusan-keputusan yang betul berkenaan dengan apa yang dibawa oleh kedua-dua pihak pemerintahan dan juga pihak-pihak yang lain termasuk pembangkang. Apa yang disebut oleh Yang Berhormat Pontian tadi, Yang Berhormat Pontian sebenarnya kalau kita lihat kepada TV, banyak ruang diberikan kepada semua pihak. Itu adalah satu perkara yang dijalankan. List ini memang telah pun kita lihat dan saya telah pun sebut sebelum daripada ini juga. Akan tetapi, apa yang saya ingin maklumkan adalah kepada saya untuk RTM dan juga kita ada BERNAMA. Apabila kita ada polisi-polisi yang menyentuh perkara-perkara yang tertentu, kita sering memanggil semua pihak yang terlibat untuk memberikan pandangan daripada pihak- pihak dan pandangan-pandangan yang berbeza. Itu tidak ada masalah kepada saya. Itu adalah pendirian yang telah pun saya... [Disampuk]. Datuk Seri Haji Ahmad bin Haji Maslan [Pontian]: Boleh senaraikan Ahli-ahli Parlimen Pembangkang yang sudah dipanggil?. Tuan Gobind Singh Deo: Saya boleh, saya boleh. Kalau kita lihat TV, kita jangan lihat saja kepada RTM 1, RTM 2 dan BERNAMA. Kita ada banyak saluran TV yang lain juga. Di mana kita lihat di dalam saluran-saluran tersebut juga banyak ruang diberikan kepada semua. Saya rasa Yang Berhormat Pontian pun tahu, banyak daripada ahli-ahli daripada parti Yang Berhormat Pontian sendiri yang telah pun naik ke pentas dalam media-media yang sedia ada dan telah pun menyuarakan pendapat-pendapat mereka berkenaan dengan isu- isu. Ini bukan kita lihat kepada RTM 1 dan RTM 2 sahaja, tetapi TV 3 dan lain-lain semua ada. Jadi, kepada saya apa yang penting seperti mana saya sebut. Politik itu politik memang di dalam Dewan ini banyak saya ada ikut tadi. Daripada RTM saya duduk, saya dengar perbahasan, saya dengar apa yang disebut oleh sahabat saya daripada Yang Berhormat Pendang. Memang saya tahu isu berkenaan dengan tiga kilometer dan sebagainya. Akan tetapi, apa yang penting kepada saya adalah kita perlu bawa kepada masyarakat maklumat yang betul dan tepat dan ini adalah satu perkara yang akan diberikan fokus oleh saya dalam kementerian ini. Tuan Sanisvara Nethaji Rayer a/l Rajaji [Jelutong]: Yang Berhormat Menteri. Puan Hajah Siti Zailah binti Mohd Yusoff [Rantau Panjang]: Minta sedikit laluan. Tuan Sanisvara Nethaji Rayer a/l Rajaji [Jelutong]: Cuma saya hendak puji mengatakan syabas, kebebasan yang diberikan oleh kerajaan sekarang lebih baik daripada Barisan Nasional dahulu. Syabas Menteri, syabas. Datuk Seri Haji Ahmad bin Haji Maslan [Pontian]: Saya tidak pernah tahu ada pihak pembangkang dipanggil dalam slot-slot. Tuan Gobind Singh Deo: Saya boleh bagi senarai, tidak ada masalah. Datuk Seri Haji Ahmad bin Haji Maslan [Pontian]: Saya tidak pernah. Antaranya saya tidak pernah walaupun sekali. Puan Hajah Siti Zailah binti Mohd Yusoff [Rantau Panjang]: Ya, terima kasih Yang Berhormat Menteri, terima kasih Tuan Yang di-Pertua. Saya ingin minta penjelasan, adakah Menteri bersedia untuk memberi laluan siaran terutama kepada kerajaan-kerajaan negeri juga. Contoh, sebelum ini pernah Menteri Besar Kelantan minta buat ucapan Selamat Hari Raya melalui RTM, itu pun tidak dibenarkan.